2020. gada 2. jūnijā Rīkojums Nr. 299

Rīgā (prot. Nr. 38 19. §)

**Par atbalstītajiem pašvaldību investīciju projektiem jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai, kuriem piešķirams valsts budžeta aizdevums**

1. Apstiprināt pašvaldību iesniegto investīciju projektu sarakstu jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai (pielikums) atbilstoši kopējam valsts budžeta aizdevuma apmēram 2020. gadā un vidējā termiņā, kā arī papildu finansējumu:

1.1. 2020. gadā 612 600 *euro* apmērā no Ministru kabineta 2020. gada 30. aprīļa sēdes protokollēmuma "Informatīvais ziņojums "Par pašvaldību aizņēmuma limita palielināšanu Covid-19 ekonomisko seku mazināšanai"" (prot. Nr. 29 10. §) 2. punktā minētā pašvaldību aizņēmumu kopējā palielinājuma 150 000 000 *euro*;

1.2.  2021. gadā 5 318 280 *euro* apmērā, palielinot pašvaldību aizņēmumu apmēru 2021. gadā;

1.3.  2022. gadā 645 120 *euro* apmērā, palielinot pašvaldību aizņēmumu apmēru 2022. gadā.

2. Finanšu ministrijai, sagatavojot likumprojektu "Par valsts budžetu 2021. gadam" un likumprojektu "Par vidēja termiņa budžeta ietvaru 2021., 2022. un 2023. gadam", ņemt vērā nepieciešamo aizņēmumu apmēru pašvaldībām pirmsskolas izglītības iestāžu investīciju projektiem 2021. gadā un 2022. gadā.

Ministru prezidents A. K. Kariņš

Vides aizsardzības un

reģionālās attīstības ministrs J. Pūce